biswa921/hiwiki-latest-pages-articles-raw huggingface dataset:
रामद्वारा

right|thumb|300px|शाहपुरा स्थित प्रसिद्ध रामद्वारा
रामद्वारा शब्द 'रामद्वार' से बना है जिसका अर्थ है - 'राम तक पहुँचने का द्वार'। रामद्वारा, रामसनेही सम्प्रदाय के लोगों के पूजास्थल होते हैं।

इन्हें भी देखें
रामसनेही सम्प्रदाय

बाहरी कड़ियाँ
रामसनेही सम्प्रदाय

श्रेणी:हिन्दू धर्म
हस्तशिल्पकार

thumb|upright|भारत में पारंपरिक हाथ ब्लॉक प्रिंट कारीगर
thumb|एक कलाकार लोहार और एक स्ट्राइकर एक के रूप में काम कर रहे हैं
thumb|right|बाली में लकड़ी की नक्काशी
एक कारीगर (फ्रेंच से: artisan, इतालवी: artigiano) एक कुशल शिल्प कार्यकर्ता है जो भौतिक वस्तुओं को आंशिक रूप से या पूरी तरह से हाथ से बनाता है।  ये वस्तुएं कार्यात्मक या पूरी तरह से सजावटी हो सकती हैं, उदाहरण के लिए फर्नीचर, सजावटी कला, मूर्तिकला, कपड़े, खाद्य पदार्थ, घरेलू सामान और उपकरण और तंत्र जैसे कि एक घड़ीसाज़ की हस्तनिर्मित घड़ी की चाल।  कारीगर एक शिल्प का अभ्यास करते हैं और अनुभव और योग्यता के माध्यम से एक कलाकार के अभिव्यंजक स्तर तक पहुँच सकते हैं।

 इतिहास 

 चित्रदीर्घा 

 इन्हें भी देखें 
 हस्तशिल्प

 बाहरी कड़ियाँ 

श्रेणी:हस्तशिल्प
श्रेणी:हस्तशिल्पकार
पटौला साड़ी

right|thumb|300px|१८वीं शताब्दी के अन्त का या १९वीं शताब्दी के आरम्भ का पटोला वस्त्र
पटौला साड़ी,  हथकरघे से बनी एक प्रकार की साड़ी है जो गुजरात के पाटण में बनायी जाती है। यह प्रायः रेशम की बनती है। 'पटोला' शब्द बहुवचन का शब्द है जिसका एकवचन 'पटोलू' है।  पटोला साड़ियाँ बहुत कीमती होतीं हैं। किसी समय ये वस्त्र राजघराने या धनाढ्य लोग ही पहनने की क्षमता रखते थे। 

इसे दोनों तरफ से बनाया जाता है। यह काफी महीन काम है। पूरी तरह सिल्क से बनी इस साड़ी को वेजिटेबल डाई या फिर कलर डाई किया जाता है। यह काम करीब सात सौ साल पुराना है। हथकरघे से बनी इस साड़ी को बनाने में करीब एक साल लग जाता है। यह साड़ी मार्केट में भी नहीं मिलती।

पटोला साड़ियां बनाने के लिए रेशम के धागों पर डिजाइन के मुताबिक वेजीटेबल और केमिकल कलर से रंगाई की जाती है। फिर हैंडलूम पर बुनाई का काम होता है। पूरी साड़ी की बुनाई में एक धागा डिजाइन के अनुसार विभिन्न रंगों के रूप में पिरोया जाता है। यही कला क्रास धागे में भी अपनाई जाती है। इस कार्य में ज्यादा मेहनत की जरूरत होती है। अलग-अलग रेज की साड़ियों को दो बुनकर कम से कम 15 से 20 दिन और अधिकतम एक वर्ष में पूरा कर पाते है। इन साड़ियों की कीमत भी बुनकरों के परिश्रम व माल की लागत के हिसाब से पांच हजार रुपये से लेकर दो लाख रुपये तक होती है।

सस्ती साड़ियों में केवल एक साइड के बाने में बुनाई की जाती है, जबकि महंगी साड़ी के ताने-बाने में दोनों तरफ के धागों पर डिजाइन कर बुनाई की जाती है। दोनों साइड वाली महंगी साड़ियां 80 हजार रुपये से दो लाख रुपये तक की लागत में तैयार हो पाती है। डबल इकत पटौला साड़ी के रूप में जानी जाने वाली यह बुनकरी कला अब लुप्त होने के कगार पर है। मुगल काल के समय गुजरात में इस कला को लगभग 250 परिवारों ने अपनाया था। लागत के हिसाब से बाजार में कीमत न मिल पाना इस कला के सिमटने का प्रमुख कारण है।

सन्दर्भ

श्रेणी:वस्त्र
तर्कशास्त्र का इतिहास

अनेकों संस्कृतियों ने तर्क करने की सूक्ष्मतिसूक्ष्म प्रणाली अपनायी तथा मानव के सम्पूर्ण चिन्तन में तर्क उपस्थित रहा है। किन्तु तर्क करने की स्पष्ट और विधिवत प्रणाली मुख्यत: और मूलत: भारत, चीन और यूनान में ही विकसित हुई। इनमें से केवल भारतीय और यूनानी तर्क परिपाटी ही आधुनिक काल तक बिना व्यवधान के विकास करती रही।

 बाहरी कड़ियाँ 
 Ontology and History of Logic in Western Thought. An Introduction Annotated bibliography
 Paul Spade's "Thoughts Words and Things"
 John of St Thomas

श्रेणी:तर्कशास्त्र
उपभोक्ता इलेक्ट्रॉनिक्स

thumb|right|200px|एक दुकान में बिकती उपभोक्ता इलेक्ट्रॉनिक वस्तुएँ
उपभोक्ता इलेक्ट्रॉनिक्स (consumer electronics) या गृह इलेक्ट्रॉनिक्स (home electronics) दैनिक प्रयोग में आने वाली इलेक्ट्रॉनिक वस्तुएँ होती हैं जो विशेष रूप से निजी घरों में इस्तेमाल होती हैं। इनमें टेलिविज़न जैसी मनोरंजन के लिए, दूरभाष जैसी संचार के लिए और संगणक (कम्प्यूटर) जैसी कार्यों के लिए प्रयोग होने वालि वस्तुएँ शामिल हैं। उपभोक्ता इलेक्ट्रॉनिक्स संघ (Consumer Electronics Association) के अनुमान के अनुसार सन् 2015 में 220 अरब अमेरिकी डॉलर की उपभोक्ता इलेक्ट्रॉनिक्स वस्तुएँ बिकी थीं।

 इन्हें भी देखें 
 गृहोपयोगी सामान

 सन्दर्भ 

*
श्रेणी:इलेक्ट्रॉनिक्स
फोटोडायोड

अंगूठाकार|अलग-अलग प्रकार के फोटोडायोड
thumb|350px|फोटोडायोड का I-V वैशिष्ट्य। The linear load lines represent the response of the external circuit: I=(Applied bias voltage-Diode voltage)/Total resistance. The points of intersection with the curves represent the actual current and voltage for a given bias, resistance and illumination. 
left|thumb|300px|फोटोडायोड को परिपथ में रिवर्स बायस में लगाकर उपयोग करते हैं। इसके सीरीज में लगे प्रतिरोध पर जो सिगनल मिलता है वह फोटोडायोड पर पड़ने वाले प्रकाश की तीव्रता के समानुपाती होता है।
फोटोडायोड (photodiode) एक अर्धचालक युक्ति है जो [[प्रकाश] को विद्युत ऊर्जा (या, विद्युत धारा) में बदलती है। दूसरे शब्दों में, यदि फोटोडायोड किसी लोड से जुडा है और इस पर प्रकाश आपतित होता है, तो इसमें विद्युत धारा बहने लगती है। सौर सेल (solar cell) भी एक फोटोडायोड है जिसका उपयोग प्रकाश से विद्युत ऊर्जा प्राप्त करने के लिये किया जाता है। फोटोडायोड का उपयोग प्रकाश संसूचक (फोटो-डिटेक्टर) की तरह भी किया जा सकता है।

फोटो डायोड के लिए प्रयोग किये जाने वाले पदार्थ

 सिलिकन - वेव लेंथ रेंज (nm) १९० - ११००
 जेर्मेनियम - वेव लेंथ रेंज (nm) ४०० - १७००
 इन्डियम गालियम आर्सेनाइड - ८०० - २६००
 लेड सल्फाइड - < १००० - ३५००

इन्हें भी देखें
सौर सेल
प्रकाश संसूचक (फोटो डिटेक्तर)
प्रकाश उत्सर्जक डायोड (LED)

श्रेणी:अर्धचालक युक्तियाँ
वाराणसी/आलेख

वाराणसी (अंग्रेज़ी: Vārāṇasī, ), जिसे बनारस, ,  ) और काशी, ,  ) भी कहते हैं, गंगा नदी के तट पर भारत के उत्तर प्रदेश राज्य में बसा शहर है। प्राचीन मान्यताओं के अनुसार इसका नाम वाराणसीं वरुणा ओर असि नदियों के नाम के मिलाने से बना है !जो प्राचीन समय में यहा बहती थी !इसे हिन्दू धर्म में सर्वाधिक पवित्र शहर माना जाता है और इसे अविमुक्त क्षेत्र कहा जाता है।:अविमुक्तं समासाद्य तीर्थसेवी कुरुद्वह। :दर्शनादेवदेस्य मुच्यते ब्रह्महत्यया॥ (महाभारत, वन पर्व., ८४/१८)
ततो वाराणसीं गत्वा देवमच्र्य वृषध्वजम्। कपिलाऊदमुपस्पृश्य राजसूयफलं लभेत् ॥(महाभारत, वन पर्व., ८२/७७)। सन्दर्भ:काशी तथा वाराणसी का तीर्थ स्वरुप । वाराणसी वैभवकाशी- मुक्ति की जन्मभूमि। माई वेब दुनिया। २९ अक्टूबर २००९। अभिगमन तिथि:२५ अप्रैल २०१० इसके अलावा बौद्ध एवं जैन धर्म में भी इसे पवित्र माना जाता है। ये संसार के प्राचीनतम बसे शहरों में से एक और भारत का प्राचीनतम बसा शहर है।

काशी नरेश (काशी के महाराजा) वाराणसी शहर के मुख्य सांस्कृतिक संरक्षक एवं सभी धार्मिक क्रिया-कलापों के अभिन्न अंग हैं। वाराणसी की संस्कृति का गंगा नदी एवं इसके धार्मिक महत्त्व से अटूट रिश्ता है। ये शहर सहस्रों वर्षों से भारत का, विशेषकर उत्तर भारत का सांस्कृतिक एवं धार्मिक केन्द्र रहा है। हिन्दुस्तानी शास्त्रीय संगीत का बनारस घराना वाराणसी में ही जन्मा एवं विकसित हुआ है। भारत के कई दार्शनिक, कवि, लेखक, संगीतज्ञ वाराणसी में रहे हैं, जिनमें कबीर, रविदास, स्वामी रामानंद, त्रैलंग स्वामी, मुंशी प्रेमचंद, जयशंकर प्रसाद, आचार्य रामचंद्र शुक्ल, पंडित रवि शंकर, गिरिजा देवी, पंडित हरि प्रसाद चौरसिया एवं उस्ताद बिस्मिल्लाह खां कुछ हैं। गोस्वामी तुलसीदास ने हिन्दू धर्म का परम-पूज्य ग्रन्थ रामचरितमानस यहीं लिखा था और गौतम बुद्ध ने अपना प्रथम प्रवचन यहीं निकट ही सारनाथ में दिया था।

वाराणसी में चार बड़े विश्वविद्यालय स्थित हैं: बनारस हिन्दू विश्वविद्यालय, महात्मा गांधी काशी विद्यापीठ, सेंट्रल इंस्टीट्यूट ऑफ हाइयर टिबेटियन स्टडीज़ और संपूर्णानन्द संस्कृत विश्वविद्यालय। यहां के निवासी मुख्यतः काशिका भोजपुरी बोलते हैं, जो हिन्दी की ही एक बोली है। वाराणसी को प्रायः मंदिरों का शहर, भारत की धार्मिक राजधानी, भगवान शिव की नगरी, दीपों का शहर, ज्ञान नगरी आदि विशेषणों से संबोधित किया जाता है।

प्रसिद्ध अमरीकी लेखक मार्क ट्वेन लिखते हैं: "बनारस इतिहास से भी पुरातन है, परंपराओं से पुराना है, दंतकथाओं (लीजेन्ड्स) से भीप्राचीन है और जब इन सबकों एकत्र कर दें, तो उस संग्रह से दोगुना प्राचीन है।"

 चित्र दीर्घा 

 सन्दर्भ 

बाहरी कड़ियाँ

 वाराणसी जिला - आधिकारिक जालस्थल 
 
 
 वाराणसी के चित्र
 उत्तर प्रदेश पर्यटन जालस्थल
 होलीवॉटर – वाराणसी
 सद्गुरु प्राकट्य धाम, कबीर बाग, लहरतारा, वाराणसी
 वाराणसी मानचित्र सभी मुख्य मंदिर एवं घाट चिह्नित
 विजय सिंह की फीचर फिल्म जय गंगा से शॉट्स

वाराणसी

श्रेणी:पवित्र शहर
श्रेणी:हिन्दू पवित्र शहर
श्रेणी:प्राचीन भारत के नगर
श्रेणी:हिन्दू तीर्थ स्थल
श्रेणी:शैव धर्म
श्रेणी:वाराणसी
श्रेणी:शक्ति पीठ
श्रेणी:१८५७ के भारतीय स्वतंत्रता संग्राम के स्थल
श्रेणी:बौद्ध धार्मिक स्थल
श्रेणी:भारत के घाट
श्रेणी:भारत में भूतपूर्व राजधानियाँ
सिंधिया घाट

250px|अंगूठाकार|सिंधिया घाट, वाराणसी
सिंधिया घाट जिसे शिन्दे घाट भी कहते हैं, वाराणसी में मणिकर्णिका घाट के उत्तरी ओर लगा हुआ है। इस घाट का निर्माण १५० वर्ष पूर्व हुआ था और इससे लगा हुआ शिव मंदिर आंशिक रूप से नदी के जल में डूबा हुआ है। इस घाट के ऊपर काशी के अनेकों प्रभावशाली लोगों द्वारा बनवाये गए मंदिर स्थित हैं। ये संकरी घुमावदार गलियों में सिद्ध-क्षेत्र में स्थित हैं। कहते हैं अग्निदेव कड़ी शीर्षकका जन्म यहीं हुआ था। यहां हिन्दू लोग वीर्येश्वर की अर्चना करते हैं और पुत्र कामना करते हैं।

श्रेणी:वाराणसी
धामेक स्तूप

धमेख स्तूप  एक वृहत स्तूप है और उत्तर प्रदेश में वाराणसी के निकट सारनाथ में स्थित है। यह वाराणसी से 13 कि॰मी॰ दूर है। धमेख स्तूप का निर्माण ५०० ईसवी मेंSir Banister Fletcher's a History of Architecture, 20th ed. (ed. by Dan Cruickshank). Architectural Press, 1996. ISBN 0-7506-2267-9. Page 646. मौर्य साम्राज्य के सम्राट अशोक द्वारा २४९ ई.पू. में बनवाये गए एक पूर्व स्तूप के स्थान पर किया गया था। यह सारनाथ की सबसे आकर्षक संरचना है। 

thumb|सम्राट अशोक द्वारा निर्मित धामेक वा अन्य स्तूप
इस बेलनाकार स्तूप का आधार व्यास 28 मीटर है जबकि इसकी ऊंचाई 43.6 मीटर है। धमेख स्तूप को बनवाने में ईंट और रोड़ी और पत्थरों को बड़ी मात्रा में इस्तेमाल किया गया है। स्तूप के निचले तल में शानदार फूलों की नक्काशी की गई है।

चित्र दीर्घा

 सन्दर्भ 

श्रेणी:प्राचीन भारत
श्रेणी:भारत में स्तूप
श्रेणी:भारत में बौद्ध मंदिर
श्रेणी:६ठी शताब्दी का स्थापत्य
श्रेणी:वाराणसी ज़िले में पर्यटन आकर्षण
श्रेणी:वाराणसी
ताजमहल बांग्लादेश

thumb|पूर्ण ढाँचा
thumb|निर्माणाधीन ताजमहल

ताजमहल बांग्लादेश (बांग्ला: তাজ মহল বাংলাদেশ) मूल ताजमहल का एक प्रतिरूप है जो एक मुगल समाधि है और जो आगरा, भारत में स्थित है। यह प्रतिरूप बांग्लादेश की राजधानी ढाका से लगभग २९ किमी की दूरी पर स्थित एक स्थान सोनारगाँव में है। अपने मूल के विपरीत, इस भवन के निर्माण में केवल पाँच वर्ष लगे और कथित रूप इसके धनी मालिक ने इसपर ५.८ करोड़ डॉलर खर्च किए। अहसानुल्लाह मोनी, एक धनी बांग्लादेशी चलचित्र-निर्माता, ने यह बताया कि उन्होंने किस प्रकार यह प्रतिकृति बनाई ताकि उनके देश के निर्धन लोग पड़ोसी देश भारत के प्रसिद्ध स्मारक ताजमहल को देखने का अपना सपना पूरा कर सकें।

इस प्रतिकृति के निर्माण का भारत में विरोध किया गया। बांग्लादेश स्थित भारतीय उच्चायोग का कहना है कि वह अहसानुल्लाह मोनी के विरूद्ध मूल भवन के कॉपीराइट के उल्लंघन का मुकदमा दायर करेगा। मूल भवन लगभग ३०० वर्ष पुराना है।

मोनी का कहना है कि उन्होंने इटली से संगमरमर, बेल्जियम से हीरे और गुम्बद के लिए लगभग १६० किलो ताँबे का आयात किया है, पर कुछ लोगों का कहना है कि यह सम्पूर्ण प्रतिकृति नहीं है और यह उस सामान से नहीं बना है जिसका की दावा किया गया है।

 इन्हें भी देखें 
 ताजमहल

 सन्दर्भ 

 बाहरी कड़ियाँ 

 तनाव का कारण बन सकता है ताज
 बांग्लादेश ने बनवाया अपना ताजमहल
 बांग्लादेश स्वयं का ताजमहल खोलेगा 
 ताजमहल की प्रतिकृति बांग्लादेश में जनता के लिए खोली गई 
श्रेणी:बांग्लादेश
श्रेणी:बांग्लादेश में भवन और ढाँचे
उदय प्रताप कॉलेज

REDIRECT उदय प्रताप कॉलिज

उदय प्रताप कॉलेज  वाराणसी शहर में स्थित यूजीसी का एक स्वायत्त महाविद्यालय है। इस कॉलेज की स्थापना १९०९ में राजर्षि उदय प्रताप सिंह ने की थी। आरंभ में इसे एक हाई स्कूल के रूप में चलाया गया था, किन्तु १९४९ से इसे स्नातकोत्तर महाविद्यालय बनाया ग्या और कॉलिज डिग्रियाँ भी देने लगा। यहाँ कला, मानविकी, विज्ञान एवं प्रबंधन से संबंधित विषय और पाठ्यक्रम उपलब्ध हैं।देखें विकिमैपिया पर कॉलिज की स्थिति

 संदर्भ 

श्रेणी:वाराणसी में शिक्षा
श्रेणी:वाराणसी
श्रेणी:१९०९ की स्थापनाएं
श्रेणी:उत्तर प्रदेश के शैक्षिक संस्थान

en:Udai Pratap Autonomous College
चौखंडी स्तूप

thumb|right|270px|चौखंडी स्तूप 
right|thumb|Various plinths at the Chaukhandi Stupa
right|thumb|Close up of Chaukhandi Stupa plinth
सारनाथ स्थित प्रमुख स्मारक चौखंड स्तूप है, जो सारनाथ से ८०० मीटर दक्षिण-पश्चिम में ऊंची ईंटों से बना है। ये महत्त्वपूर्ण बौद्ध स्तूप है और वाराणसी से १३ कि.मी दूर स्थित है। इसका वर्णन चीनी यात्री ह्वेनसांग ने भी किया था। इस स्तूप का आकार चौकोर है। कुर्सी के आकार पर क्रमशः घटती हुई तीन मंजिलें ठोस ईंटों से बनाई गई हैं, इसलिए इसे चौखंडी स्तूप कहते हैं। इस स्तूप में ईंट और रोड़ी का बड़ी मात्रा में उपयोग किया गया है। यह विशाल स्तूप चारों ओर से अष्टभुजीय मीनारों से घिरा हुआ है। कहा जाता है यह स्तूप मूल रूप से सम्राट अशोक द्वारा बनवाया गया था। गुप्त काल में यह विशाल स्तूप बन गया था।ज्ञान का अद्वितीय प्रकाश केंद्र सारनाथ

 इन्हें भी देखें 
 धामेक स्तूप
 सारनाथ
 बौद्ध तीर्थ 
 सांची स्तूप

 सन्दर्भ 

 बाहरी कड़ियाँ 

 सारनाथ- वेब इंडिया

श्रेणी:भारत में बौद्ध तीर्थ
श्रेणी:प्राचीन भारत
श्रेणी:भारत में स्तूप
श्रेणी:उत्तर प्रदेश का इतिहास
श्रेणी:उत्तर प्रदेश में पर्यटन
श्रेणी:वाराणसी
श्रेणी:सारनाथ
मनसा राम

right|200px|thumb|काशी राज का ध्वज

आधुनिक   बनारस राज्य की स्थापना श्री मनसा राम ने की थी।  ये एक भूमिहार ब्राह्मण थे |  इनका गोत्र गौतम था। कहा जाता की करीब १००० साल पहले इनके पूर्वजों को किसी साधू ने भविष्यवाणी  की थी  की इनके  वंशज  भविष्य  में काशी  क्षेत्र  के राजा  होंगे। इनका  पैतृक  परिवार निवास बनारस के समीप गंगापुर नाम के स्थान में बताया जाता  है। 

श्री मनसा राम ने  १७ वीं  शताब्दी में बनारस के नाज़िम ( एक मंडल के सूबेदार तरह का ओहदा) रुस्तम अली खान के मातहत कार्य करना शुरू किया । अपने  बहादुरी भरे कार्यों से और कई लड़ाइयां लड़के वो कसवार  के जमींदार  बन  गए ।  ये उन्ही के पूर्वजों की  जमीन  थी जो मुस्लिम आक्रमणकारियों ने बहुत पहले छीन ली थी । उनके कार्यों और प्रतिभा से प्रभावित हो कर अवध के नवाब सआदत खान ने  अपनी मृत्यु से एक साल पहले  उन्हें १७३६ में  रुस्तम अली खान का उत्तराधिकारी नियुक्त किया।

इसके कुछ समय पश्चात उस समय के तत्कालीन मुग़ल बादशाह मुहम्मद शाह  रंगीला ने उन्हें बनारस ,और न्कसवार  के राजा बहादुर की उपाधि भी प्रदान   की।

मुग़ल बादशाह  मुहम्मद   शाह  रंगीला   सन  १७३७ में मराठा  पेशवा   बाजी   राव से हार चुका  था और १७३९ में नादिर शाह  ने भी उसे  बुरी  तरह से हराया  था।  ऐसे ऐसी  स्थिति  में बादशाह  को योग्य  सूबेदारों  और सहयोगियों  की आवश्यकता   थी। सम्भवतः  मनसराम  कोई  काबिलियत  को इसी  वजह  से तेजी  से वरीयता  दी गयी ।

श्री  मनसा राम  सन १७३७ से १७४० तक काशी राज्य के नरेश रहे। मनसा राम काशी नरेश राजा बलवंत सिंह के पिता थे|

उत्तराधिकारी
 बलवंत सिंह

इन्हें भी देखें
 काशी राज्य

 सन्दर्भ 

श्रेणी:काशी नरेश
श्रेणी:भारत के राजा
श्रेणी:वाराणसी के लोग
राजा बलवंत सिंह

right|200px|thumb|काशी राज का ध्वज
right|thumb|काशी नरेश का राज-चिह्न
श्री  बलवंत सिंह  सन १७४० से १७७० तक काशी राज्य के नरेश रहे। ये मनसा राम के बेटे थे और यह भुमिहार ब्राह्मण परिवार से थे। मनसाराम ने भवनों के क्षीण होते साम्राज्य के अन्तिम काल में जान-माल लूट लेने वाले क्रूर दस्युओं से अपनी राजनीतिक सूझबूझ एवं रण-कौशल द्वारा प्रजा की सुरक्षा की और इन अराजक तत्वों की गतिविधियों पर पूर्ण अंकुश लगाकर छिन्न-भिन्न शासन को सुदृढ़ करते हुए नवी राजवंश की स्थापना का श्रेय प्राप्त किया। मनसाराम की नन्दकुमारी नायक पत्नी से बलवन्त मिंह (बरिबन्ड सिंह) का जन्म हुआ, जिन्होंने अपनी शूरवीरता से जीते हुए भूखण्डों का पिता से भी अधिक विस्तार करते हुए गंगापुर से हटकर रामनगर को अपनी राजधानी बनाया और मन् १७४० ई. के आस-पास एक विशआल दुर्ग का निर्माण कराया। दुर्ग में पश्चिम ओर शिव मंदिर का निर्माण करा कर उसमें शिव लिंग की स्थापना की और सुयोग्य सन्तान होने की प्रतिष्ठा प्राप्त की। इस मंदिर के द्वार पर अंकित श्लोकों से महाराज की वंश परम्परा तथआ शासन क्षेत्र का संकेत मिलता है। काशी नरेश पुस्तकालय में उपलब्ध उर्दू ग्रन्थ, 'बलवन्त नामा' से राजा बलवन्त सिंह का जीवन-परिचय एवं शासनकाल का विस्तृत विवरण प्राप्त होता है। आपके दरबार के फलित ज्योतिष के प्रकाण्ड विद्वान पं॰ परमानन्द पाठक ने रामनगर दुर्ग के मुहूर्त-शोधन का कार्य सम्पन्न कराया था। फलित ज्योतिष के उत्कृष्ट ग्रन्थ 'प्रथ्नमाणिक्य-माला' के रचयिता पं॰ परमानन्द पाठक ही थे। महाराजा बलवन्त सिंह शौर्य सम्पन्न शासक के साथ-साथ धर्मनिष्ठ, संस्कृत्यनुरागी राजपुरुष थे। आपकी गुण-ग्राहकता से राज दरबार में सरस्वती, पुत्रों के पूर्ण आदर एवं सम्मान प्राप्त था, जिससे पं॰ परमानन्द पाठक एवं अनेक कवि तथा विद्वानों में सुप्रसिद्ध कवि रघुनाथ इत्यादि आपके दरबार में सुप्रसिद्ध कवि रघुनाथ इत्यादि आपके दरबार की शोभा बढ़ाते थे, जिनके द्वारा रचित 'काव्यकलाधर', 'रसिक मोहन', 'इश्क महोत्सव' आदि कृतियों की ठा. शिव सिंह 'सरेज' ने मुक्त कंठ से प्रशंसा की है। काशी-राज, परिवार प्रत्येक क्षेत्र के विद्वानों को आदर एवं आश्रय देने में अग्रणी रहा। 
left|thumb|महाराजा बलवंत सिंह द्वारा निर्मित रामनगर किला
महाराजा बलवन्त सिंह की प्रथम 'प्रतिप्राण' नामक पत्नी से दो पुत्र चेतसिंह और सुजान सिंह एवं द्वितीय पत्नी 'महारानी गुलाब कुंवर' से एकमात्र कन्या का जन्म हुआ, जो दरभंगा के नरहन स्टेट के नरेश 'दुर्ग विजय सिंह' को ब्याही गई थी।

महाराजा बलवन्त सिंह ने अपने आश्रित कवि रघुनाथ को गंगा किनारे स्थित चौरा नामक ग्राम दान में दिया था। आपके समय में फारस के प्रसिद्ध फकीर शेख अली हजी नादिरशाह की क्रूरता से भयभीत एवं खिन्न होकर दिल्ली आये, किन्तु जल्द ही दिल्ली के अशान्तिमय वातावरण से ऊब कर काशी आए। महाराज बलवन्त सिंह ने उन्हें आश्रम एवं आदर सहित उचित स्थान प्रदान किया। काशी का शान्तिमय वातावरण शेखसाहेब को अत्यन्त रास आया और यहीं रहते हुए उन्होंने काशी नगरी की प्रशंसा में फारसी में शेर लिखा है। महाराज उन्हें भरपूर आदर देते थे। शेख साहब की मजार आज भी काशी में विद्यमान है। सनातनधर्मी होकर भी सभी धर्मों के प्रति पूर्ण आदर रखने वाले महाराज बलवन्त सिंह जी विलक्षण शासक थे। महाराज बलवन्त सिंह के राज दरबार में चतुरविहारी मिश्र, जगराज सुकुल, खुशहाल खाँ जैसे संगीत कलावन्त दरबार की शोभा बढ़ाते थे।

उत्तराधिकारी
 चैत सिंह

इन्हें भी देखें
 काशी राज्य

 सन्दर्भ 

श्रेणी:काशी नरेश
श्रेणी:भारत के राजा
श्रेणी:वाराणसी के लोग
चैत सिंह

राजा चेत सिंह  सन 1770 से अगस्त 1781 तक काशी राज्य के नरेश रहे। सन् 1770 ई. में महाराज बलवन्त सिंह की मृत्यु के बाद उनके ज्येष्ठ पुत्र भूमिहार ब्राह्मण चेत सिंह काशी-राज की गद्दी पर आसीन हुए और मात्र १० वर्षों तक ही के शासनकाल में अपनी शूरवीरता और पराक्रम से प्रथम ब्रिटिश गवर्नर जनरल वारेन हेस्टिंग्स को काशी पर आक्रमण करने के परिणाम स्वरुप समस्त काशीवासियों के विरोध के कारण, भयभीत होकर काशी से भाग जाने पर मजबूर कर दिया, इस घटना को बनारस विद्रोह कहा जाता है, जिसके पलायन की हड़बड़ी और घबराहट से सम्बन्धित एक कहावत आज भी प्रचलित है- 
घोड़ा पर हौदा और हाथी पर जीन,
चुपके से भागा, वारेन हेस्टिंग। 

ग्वालियर में निवास
ब्रिटिश गवर्नर जनरल वारेन हेस्टिंग्स के साथ युद्ध के बाद हेस्टिंग्स जान बचाकर चुनार भाग निकला। लेकिन वहां से अंग्रेजी फौज की मदद लेकर उसने राजा चेत सिंह पर दोबारा हमला किया। काशी नरेश राजा चेत सिंह ने उसका मुकाबला किया लेकिन अंग्रेजी फौज के पास संंख्या बल ज्यादा होने की वजह से राजा चेत सिंह को काशी छोड़ना पड़ा। चेत सिंह रामनगर का किला छोड़कर इलाहाबाद (प्रयागराज), रीवा होते हुए ग्वालियर पहुंचे, जहां महाद जी सिंधिया ने उन्हें शरण दी। लेकिन काशी नरेश चेत सिंह फिर आजीवन कभी बनारस नहीं लौट पाए।

काशी नरेश राजा चेत सिंह के राजकार्य
महाराजा चेत सिंह की वीरता के ऐतिहासिक पक्ष के साथ उनकी धार्मिक निष्ठा, साहित्य प्रेम एवं सांगीतिक अनुशीलन की भव्यता का अवलोकन कराने वाली आपके दरबारी कवि श्री बलभद्र की नाना छन्दों में रची ११६६ पद्यों की उद्भुत रचना 'चेतसिंह-विलास' में प्राप्त होती है, जिसमें कवि ने राजा मनसाराम, बलवन्त सिंह, एवं चेत सिंह का जीवन-परिचय काव्य रूप में दिया है। साथ ही दरबार के अन्य सुप्रसिद्ध कवियों एवं विद्वानों का नामोल्लेख किया है। ज्योतिषी रंगनाथ, पुरोहित, देवभद्र, कवि रघुनाथ और उनके यशस्वी पुत्र कवि गोकुलनाथ एवं महाराज चेत सिंह के साहित्य-गुरु भोलानाथ मिश्र जिन्होंने महाराज का न केवल राज्याभिषेक कराया था, अपितु उन्हें शिक्षित और विनीत भी बनाया था, आदि विद्वानों का विशेष रूप से उल्लेख किया है। राजगद्दी पर बैठने के कुछ दिनों उपरान्त उन्होंने काशी की पंचकोशी की यात्रा की, अपने पैतृक ग्राम गंगापुर गए, जहाँ के सुन्दर जलाशय का वर्णन कवि बलभद्र रचित 'चेतसिंह-विलास' में मिलता है। महाराज चेत सिंह के शासन-काल में दुलारी, कंजन, किशोरी, रुक्मणी, छित्तन बाई ने नृत्य-संगीत से दरबार जीवन्त था।
उत्तराधिकारी
 महीप नारायण सिंह

इन्हें भी देखें
 काशी राज्य

 सन्दर्भ 

श्रेणी:काशी नरेश
श्रेणी:भारत के राजा
श्रेणी:वाराणसी के लोग
महीप नारायण सिंह

thumb|Throne of Raja of Benaras
 महीप नारायण सिंह  सन १७८१ से १७९४ तक काशी राज्य के नरेश रहे। 

महाराजा महीप नारायण सिंह का जन्म 1756 ई. में हुआ था। काशी नरेश चेत सिंह के बनारस छोड़कर ग्वालियर में बस जाने के बाद उनके भानजे को 14 सितबंर 1781 को ईस्ट इंडिया कंपनी द्वारा काशी का महाराजा बनाया गया। महीप नारायण सिंह, महराजा बलवंत सिंह की पत्नी महारानी गुलाब कुंवर की बेटी के पुत्र थे, जिनका विवाह दरभंगा जिले के नरहन स्टेट के जमींदार बाबू दुर्गविजय सिंह के साथ हुआ था। ईस्ट इंडिया कंपनी ने महीप नारायण सिंह पर राजकीय कुप्रबंध का आरोप लगाकर 1 लाख रुपये सालाना पेंशन के बदले काशी के चार राजस्व जिलों के प्रशासन को हस्तगत कर लिया। 12 सितंबर 1795 को महाराजा महीप नारायण सिंह के निधन के बाद उनके पुत्र उदित नारायण सिंह काशी के राजा घोषित किए गए।

उत्तराधिकारी
 महाराजा उदित नारायण सिंह

इन्हें भी देखें
 काशी राज्य

 सन्दर्भ 

श्रेणी: काशी नरेश
श्रेणी:भारत के राजा
श्रेणी:वाराणसी के लोग
महाराजा श्री ईश्वरी नारायण सिंह बहादुर

thumb|right| महाराजा ईश्वरी प्रसाद नारायण सिंह
श्री  महाराजा श्री ईश्वरी नारायण सिंह बहादुर  (1818 - ) सन १८३५ से १८८९ तक काशी राज्य के नरेश रहे। 

महाराजा ईश्वरी प्रसाद नारायण सिंह का जन्म सन् 1818 में हुआ था। काशी नरेश राजा उदित नारायण सिंह के निधन के बाद ईश्वरी प्रसाद नारायण सिंह सन् 1835 ई. में काशी के राजा बने। 1857 के गदर में इनहोने किसी का साथ नहीं  दिया और एकांतवास में चले गए। इन्हें 1859 में महाराजा बहादुर की उपाधि प्रदान की गई। जी.सी.एस.आई के तमगे के साथ 13 तोपों की सलामी का सम्मान भी इन्हें अंग्रेजी हुकूमत द्वारा प्रदान किया गया और काशी राज की पूर्व में कुर्क की गई संपत्ति को इन्हें वापस कर दिया गया। इसके साथ ही इन्हें वायसराय की लेजिस्लेटिव कौंसिल का सदस्य भी मनोनित किया गया। सन् 1889 में इन्हें महाराजाधिराज के साथ 15 तोपों की सलामी का सम्मान दिया गया।
माहाराजा ईश्वरी प्रसाद नारायण सिंह साहित्य, संगीत और कला के संरक्षक थे। इन्होंने अपने शासन काल में जन कल्याण के कार्यों में रुचि ली।

उत्तराधिकारी
 सर प्रभु नारायण सिंह बहादुर

इन्हें भी देखें
 काशी राज्य

 सन्दर्भ 

श्रेणी:काशी नरेश
श्रेणी:भारत के राजा
श्रेणी:वाराणसी के लोग
आदित्य नारायण सिंह

right|200px|thumb|काशी राज का ध्वज
 कैप्टन महाराजा सर आदित्य नारायण सिंह सन् १९३१ से १९३९ तक काशी राज्य के नरेश रहे। कैप्टन महाराजा आदित्य नारायण सिंह लेफ्टिनेंट कर्नल महाराजा प्रभु नारायण सिंह के पुत्र थे। इनका जन्म 17 नवंबर 1874 को हुआ था। आदित्य नारायण सिंह सन् 1931 में 4 अगस्त को अपने पिता के स्वर्गवास के पश्चात काशी नरेश बने। महाराजा आदित्य नारायण सिंह का विवाह सलेमगढ़ (कुशीनगर) के राजा शेषाद्रि प्रसाद नारायण सिंह की बहन के साथ हुआ था। महाराजा आदित्य नारायण सिंह के देहावसान के पश्चात उनके दत्तक पुत्र विभूति नारायण सिंह काशी नरेश की गद्दी पर आसीन हुए।  
उत्तराधिकारी
 डॉ.विभूति नारायण सिंह

इन्हें भी देखें
 काशी राज्य

 सन्दर्भ 

श्रेणी:काशी नरेश
श्रेणी:भारत के राजा
श्रेणी:वाराणसी के लोग
सर प्रभु नारायण सिंह बहादुर

श्री  लेफ़्टि.कर्नल महाराजा श्री सर प्रभु नारायण सिंह बहादुर  सन १८८९ से १९३१ तक काशी राज्य के नरेश रहे। इनके द्वारा ही बनारस हिन्दू विश्वविद्यालय BHU की स्थापना हेतु 1200 एकड जमीन दान की गई।
ये एक योगी महाराज थे। इन्होंने बगैर एनेस्थेसिया लिए अपने हार्निया का 4 घंटे तक आपरेशन करवाया था। डाँक्टर भी इस चमत्कार से हैरान थे। इन्होंने योग द्वारा अपने शरीर को सुन्न कर लिया था।

उत्तराधिकारी
 महाराजा आदित्य नारायण सिंह

इन्हें भी देखें
 काशी राज्य

 सन्दर्भ 

श्रेणी:काशी नरेश
श्रेणी:भारत के राजा
श्रेणी:वाराणसी के लोग
श्रेणी:1855 में जन्मे लोग
श्रेणी:१९३१ में निधन
सप्त चिरन्जीवि

हनुमान, विभीषण, व्यास महर्षी, कृपाचार्य, अश्वत्थामा, परशुराम, राजा बली ये सातों चिरन्जीवि है. ये इस कल्प के अंत तक इस पृथ्वी पर विद्यमान रहेंगे ऐसी हिंदू धर्म में मान्यता है. 

 मान्यता है कि हर रोज सुबह सप्तचिरंजीवियों के नाम वाला श्लोक पठन करने पर निरोगी दीर्घायु की प्राप्ति होती है-

मार्कण्डेय ऋषि सप्तचिरंजीवियों में से एक तो नहीं, पर दीर्घायु ऋषि थे. अतः उनके नाम के साथ भी एक श्लोक आता है-

अश्वत्थामा बलिर्व्यासो हनुमांश्च विभीषणः।
कृपः परशुरामश्च सप्तैते चिरजीविनः॥
सप्तैतान् स्मरेन्नित्यम् मार्कण्डेयम् तथाष्टमम्।
जीवेद्‌ वर्षशतं सोऽपि सर्वव्याधिविवर्जितः॥

सन्दर्भ

श्रेणी:हिन्दू धर्म
आर्द्र अर्ध-कटिबन्धीय जलवायु

thumb|right|400px|संसार के आर्द्र अर्ध-कटिबन्धीय जलवायु  क्षेत्र
आर्द्र अर्ध-कटिबन्धीय जलवायु  (अंग्रेज़ी:Humid subtropical climate) (कोप्पन जलवायु वर्गीकरण Cwa के अनुसार) पृथ्वी पर एक जलवायु क्षेत्र होता है, जिसमें उष्ण, आर्द्र ग्रीष्म काल एवं ठंडे शीतकाळ होते हैं। इस प्रकार के जलवायु में मौसम की विस्तृत श्रेणी आती है और शब्द- अर्ध-कटिबंधीय शीतकालीन जलवायु के लिये एक मिथ्या नाम हो सकता है। इस क्षेत्र के अधिकांश स्थानों सभी ऋतुओं में अच्छी मात्रा में वर्षा (और क्भी हिमपात भी) हो सकती है। इसके साथ पछवा हवाएं अच्छे आंधी-तूफान भी पश्चिम से पूर्व की ओर ला सकती हैं। अधिकांश ग्रीष्मकालीन वर्षाएं दामिनी कड़कने के संग आंधियां और कई बार कटिबन्धीय तूफान या चक्रवात आदि भी लाती हैं।

 चुने हुए आर्द्र अर्ध-कटिबन्धीय जलवायु शहरों की सारणियां 
 उत्तरी गोलार्ध 

 दक्षिणी गोलार्ध 

 सन्दर्भ 

आर्द्र अर्धकटिबन्धीय जलवायु
राष्ट्रीय सूचना-विज्ञान केन्द्र

राष्ट्रीय सूचना विज्ञान केन्द्र (National Informatics Centre अथवा NIC) भारत सरकार का सूचना प्रौद्योगिकी में प्रमुख विज्ञान एवं प्रौद्योगिकी संस्थान है। इसकी स्थापना 1976 में सरकारी क्षेत्र में बेहतर पद्धतियों, एकीकृत सेवाओं तथा विश्वव्यापी समाधानों को अपनाने वाली ई-सरकार/ई-शासन संबंधी समाधानों को प्रदान करने के लिए स्थापना की गयी थी।

रा.सू.वि.केन्द्र, भारत सरकार में सूचना संचार प्रौद्योगिकी (आईसीटी) समाधानों के कार्यान्वयन तथा उनके सक्रिय संवर्धन में सबसे आगे है। रा.सू.वि.केन्द्र ने पिछले तीन दशकों से देश-भर में ई-शासन अभियान चलाने के लिए सरकार के प्रयासों में सहायता करने तथा बेहतर व अत्‍यधिक पारदर्शी शासन प्रदान करने हेतु मजबूत नींव बनाने के लिए नेतृत्‍व किया है।

 परिचय 
वर्ष 1975 में, भारत सरकार ने सामाजिक विकास तथा आर्थिक संवर्धन को बढ़ावा देने के लिए कार्यक्रम कार्यान्वयन तथा नियोजना की सुविधा मुहैया कराने हेतु सरकारी मंत्रालयों तथा विभागों में कम्प्यूटर आधारित निर्णय लेने में सहायक प्रणाली (सूचना-विज्ञान विकास) को शुरु करने के लिए तथा सूचना संसाधनों की उपयोगिता तथा सूचना प्रणालियों के विकास हेतु प्रभावी कदम उठाने के लिए उपयुक्त निर्णय लिये। इसके पश्चात्, केन्द्र सरकार ने 1976 में तथा उसके बाद 4.1 मिलियन यू.एस. डॉलर की संयुक्त राष्ट्र विकास कार्यक्रम (यूएनडीपी) की वित्तीय सहायता से “राष्ट्रीय सूचना-विज्ञान केन्द्र (एनआईसी)” नामक एक उच्च प्राथमिकता योजना परियोजना तैयार की।

आधारभूत संरचना
राष्ट्रीय सूचना विज्ञान केंद्र की सेवाओं में शामिल हैं:
thumb|फरवरी 2014 में कपिल सिब्बल ने 'नेशनल क्लाउड' मेघराज का उद्घाटन किया
डिजिटल सरकारी अनुसंधान केंद्र (डीजीआरसी)
सरकारी स्थानीय क्षेत्र नेटवर्क (LAN)
वीडियो कॉन्फ्रेंसिंग
राष्ट्रीय ज्ञान नेटवर्क (एनकेएन)
मोबाइल योग्यता केंद्र
ईमेल और मैसेजिंग
रिमोट सेंसिंग और जीआईएस
वेबकास्ट
डोमेन पंजीकरण
राष्ट्रीय क्लाउड
आदेश और नियंत्रण
निकनेट
डाटा सेंटर
सुरक्षा
ब्लॉक चेन प्रौद्योगिकी

राष्ट्रीय क्लाउड
राष्ट्रीय सूचना विज्ञान केंद्र ने मेघराज नाम से जीआई क्लाउड विकसित किया। क्लाउड कम्प्यूटिंग के लाभों का उपयोग और दोहन करने के लिए, भारत सरकार ने एक महत्वाकांक्षी पहल - "जीआई क्लाउड" को शुरू किया है, जिसे 'मेघराज' नाम दिया गया है। इस पहल का फोकस सरकार के आईसीटी खर्च को अनुकूलित करते हुए देश में ई-सेवाओं के वितरण में तेजी लाना है। मेघराज क्लाउड विभिन्न प्रकार के सेवा मॉडल पेश करता है जैसे एक सेवा के रूप में प्लेटफ़ॉर्म (PaaS), एक सेवा के रूप में इन्फ्रास्ट्रक्चर (IaaS), एक सेवा के रूप में सॉफ़्टवेयर (Saas)। अप्रैल 2023 में, जियो प्लेटफॉर्म्स ने दिल्ली, पुणे और भुवनेश्वर में राष्ट्रीय डेटा सेंटर में ऑनसाइट रखरखाव के लिए पांच साल के लिए राष्ट्रीय सूचना विज्ञान केंद्र (NIC) की क्लाउड सेवाओं के प्रबंधन और सुधार के लिए  350 करोड़ का अनुबंध हासिल किया।

 संदर्भ 

बाहरी कड़ियाँ
राष्ट्रीय सूचना-विज्ञान केन्द्र के बारे में

श्रेणी:भारत सरकार
श्रेणी:सूचना एवं प्रौद्योगिकी
बनारस – ए मिस्टिक लव स्टोरी (2006 फ़िल्म)

बनारस – ए मिस्टिक लव स्टोरी  बनारस शहर में बनी एक हिन्दी फिल्म है। बॉलीवुड को ‘चालबाज’ और ‘जलवा’ जैसी हिट फिल्में देने वाले निर्देश पंकज पराशर की इस नई फिल्म में बनारस की गलियों, घाटों और मंदिरों को एक प्रेम कहानी में पिरोया गया है। आठ करोड़ की लागत वाली इस फ़िल्म में नसीरुद्दीन शाह, डिंपल कपाड़िया, उर्मिला मातोंडकर, अस्मित पटेल और आकाश खुराना ने प्रमुख भूमिकाएं निभाई हैं। इसके निर्माता हैं एलसी सिंह जो एक सूचना तकनीक कंपनी के मुख्य कार्यकारी अधिकारी भी हैं। फिल्म में बनारस हिंदू विश्वविद्यालय में भौतिक विज्ञान की छात्रा उर्मिला को संगीत शिक्षक अस्मित पटेल से प्यार हो जाता है। उसके बाद दो पीढ़ियों में सिद्धांतों का टकराव शुरू होता है। यह दो वर्गों के बीच रोमांस की कहानी है। लेकिन बनारस की पृष्ठभूमि में होने के कारण यह एक अलग ही रूप अख्तियार कर लेती है।

 दल 
 संगीत 
 रोचक तथ्य 
 परिणाम 
 बौक्स ऑफिस 
how are u

 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2006 में बनी हिन्दी फ़िल्म
श्रेणी:सोनी पिक्चर्स नेटवर्क्स की फ़िल्में
यी सुन सिन

thumb|right|250px|यी सुन सिन

यी सुन सिन  (28 अप्रैल 1545 - 16 दिसम्बर 1598, कोरियाई भाषा: 이순신, Hanja: 李舜臣) एक कोरियाई नौसेना के कमांडर था। उसकी जीत के लिए विख्यात जापानी नौसेना के खिलाफ कोरिया जापानी आक्रमण (1592-1598) में के दौरान Joseon राजवंश. Samdo Sugun Tongjesa हंगुल का उनका शीर्षक, शाब्दिक "तीन के नौसेना कमांडर अर्थ प्रांतों "का संचालन हाथ के कमांडर के शीर्षक के रूप में रह रहा था कोरियाई नौसेना 1896 तक. यी भी अपने [[कछुए के अभिनव प्रयोग के लिए जाना जाता है जहाज. वह एक कुछ एडमिरलों के होने प्रतिष्ठित है करने के लिए किया गया है में विजयी हर नौसेना (लड़ाई वह कम से कम 23) जिसमें आज्ञा अधिकार की प्रतिमा | thumb | रियर देखें | बुसान टॉवर में बुसान में एडमिरल यी, दक्षिण कोरिया. यी Noryang के [[लड़ाई में एक भी गोली द्वारा 16 दिसम्बर को मारा गया था, 1598. और जब वह मर गया, उन्होंने कहा कि मेरी मौत के "ज्ञात अनुकूल बलों ऐसा न हो कि (मत बनो मनोबल कम / दुश्मन लाभ मनोबल). शाही अदालत अंततः विभिन्न दिया उस पर एकमरणोपरांतशीर्षक Chungmuघंटा (충무공, 忠武 सहित सम्मान, 公, वफादारी के मार्शल भगवान), एक Seonmu Ildeung Gongsin के रूप में एक नामांकन(선무일 
등공신, 宣武 一等 功臣 के शासनकाल के दौरान पहली कक्षा योग्यता के सैन्य आदेश Seonjo) और दो मरणोपरांत कार्यालयों, Yeonguijeong (영의정, 领 议政, प्रधानमंत्री मंत्री) और Buwongun Deokpung 덕풍 부원군, 德 豊 府 院 君, के राजकुमार Deokpung से कोर्ट). उन्होंने यह भी के शीर्षकYumyeong Sugun Dodok मिंग चीन के बेड़े के एडमिरल) मरणोपरांत Wanli द्वारा सम्राट के मिंग | सम्राट. यी कोरियाई आज के बीच एक सम्माननीय नायक के रूप में बनी हुई है। 
पिंडली अधिकार यदि हम लड़ने को तैयार हैं | " मृत्यु, हम रहते हैं और अगर हम, हम नष्ट हो जाएगा नहीं कर रहे हैं। "- एडमिरल.

 बाहरी कड़ियाँ 

 Hyeonchungsa Shrine Management Office
 Admiral Yi Sun-sin - A Korean Hero (includes clips from the drama Immortal Admiral Yi Sun-shin)
 Choong-mu
 Biography of Admiral Yi Sun Shin
 Yi-Sunshin
 Heaven's Soldiers
 YiSunsin.com : Yi Sunsin information portal.
 
 Onrie Kompan's Blogspot Temporary announcement site for comic Yi Soon Shin: Warrior and Defender

श्रेणी:कोरिया का इतिहास
सिद्धेश्वरी देवी

thumb|200px|सिद्धेश्वरी देवी
सिद्धेश्वरी देवी (08 अगस्त 1908 -17 मार्च 1977) प्रसिद्ध हिन्दुस्तानी शास्त्रीय संगीत गायिका थीं। ये वाराणसी से थीं। ये उपनां मां नां से प्रसिद्ध थीं। इनका जन्म १९०८ में हुआ और  इनके माता पिता जल्दी ही स्वर्गवासी हो गये और तब इन्हें इनकी मौसी गायिका राजेश्वरी देवी ने लालन पालन किया।

 बाहरी कड़ियाँ 
 Short biography at Underscore Records
 Fragments of her music can be heard from the collection at The Sangeet Kendra, Ahmedabad: 
 Picture at Kamat's Potpourri

श्रेणी:1907 में जन्मे लोग
श्रेणी:१९७६ में निधन
श्रेणी:हिन्दुस्तानी गायिका
श्रेणी:वाराणसी के लोग
श्रेणी:पद्मश्री प्राप्तकर्ता
श्रेणी:संगीतनाटक अकादमी सम्मान धारक
श्रेणी:ठुमरी
श्रेणी:भारतीय शास्त्रीय गायिका
कांठे महाराज

कांठे महाराज (१८८०-१ अगस्त १९७०) भारत के प्रसिद्ध तबला वादक रहे हैं। ये बनारस घराने से थे। इनका जन्म १८८० में कबीर चौराहा मोहल्ले, वाराणसी में हुआ था।बायोग्राफ़ी ऑफ़ कांठे महाराज -इन्क्रेडिबल पीपल इनके पिता पंडित दिलीप मिश्र भी जाने माने तबला वादक थे। इनकी आरंभिक संगीत शिक्षा बलदेव सहायजी से आरंभ हुई थी। कांठे महाराज को प्रथम संगीतज्ञ माना जाता है, जिन्होंने तबला वादन द्वारा स्तुति प्रतुत की थी। 

लगभग ७० वर्ष तक इन्होंने सभी विख्यात गायकों एवं नर्तकों को अपने तबले पर संगति दी। १९५४ में इन्होंने ढाई घंटे लगातार तबला बजाने का विश्व कीर्तिमान स्थापित किया था। इन्हें सभी शैलियों में तबला वादन पर महारत प्राप्त थी, किंतु इनकी विशेषता बनारस बाज में थी। १९६१ में इन्हें संगीत नाटक अकादमी द्वारा सम्मानित किया गया था। १ अगस्त, १९७० को ९० वर्ष की आयु में इनकी मृत्यु हो गयी। इनके भतीजे किशन महाराज भी विख्यात तबला वादक हैं।तबला वादक किशन महाराज नहीं रहे। बीबीसी-हिन्दी, ४ मई २००८

 सन्दर्भ 

महाराज, कांठे
महाराज, कांठे
महाराज, कांठे
श्रेणी:1880 में जन्मे लोग
श्रेणी:१९७० में निधन
मणिकर्णिका घाट

अंगूठाकार
मणिकर्णिका घाट  वाराणसी में गंगानदी के तट पर स्थित एक प्रसिद्ध घाट है। एक मान्यता के अनुसार माता पार्वती जी का कर्ण फूल यहाँ एक कुंड में गिर गया था, जिसे ढूढने का काम भगवान शंकर जी द्वारा किया गया, जिस कारण इस स्थान का नाम मणिकर्णिका पड़ गया। एक दूसरी मान्यता के अनुसार भगवान शंकर जी द्वारा माता सती जी के पार्थिव,,शरीर का अग्नि संस्कार किया गया, जिस कारण इसे महाशमशान भी कहते हैं। आज भी अहर्निश यहाँ दाह  संस्कार होते हैं। नजदीक में काशी की आद्या शक्ति पीठ विशालाक्षी जी का मंदिर विराजमान है। एक मान्यता के अनुसार स्वयं यहाँ आने वाले मृत शरीर के कानों में तारक मंत्र का उपदेश देते हैं , एवं मोक्ष प्रदान करते हैं । रंगभरी एकादशी (आमलकी) के दूसरे दिन बाबा विश्वनाथ जी के गौना होता है ऐसी मान्यता है इस दिन बाबा मसान होली खेलते हैं जो कि काशी में मणिकर्णिका एवं हरिश्चन्द्र धाट के अतिरिक्त पूरे विश्व में अन्यत्र और कहीं नहीं मनाया जाता है|इस घाट का निर्माण देवी अहिल्याबाई होलकर ने करवाया था यह सबसे प्रमुख घाट है यह घाट भारत के उत्तर प्रदेश राज्य के वाराणसी जिले में स्थित है इस घाट की सबसे प्रमुख विशेषता है कि यहां पर यह जाने वाले दाह संस्कार से मोक्ष की प्राप्ति होती है'"भगवान महाकाल"की प्रमुख नगरी काशी में, मृत्यु होने से स्वर्ग मिलना निश्चित है, इसी कारण यह हिंदू धर्म का एक धार्मिक एवं बहुत ही मान्यता प्राप्त दाह संस्कार स्थल है,इसके चलन में एक कथा है कहा जाता है कि! बहुत पुराने समय से आज तक यहां की चिता की ज्वाला अभी तक बुझी नहीं चाहे कितनी भी परेशानियां हो,फिर भी यहां पर एक के बाद एक चिता जलती रहती है"

किम्वदंतियाँ
इस घाट से जुड़ी दो कथाएं हैं। एक के अनुसार भगवान विष्णु ने शिव की तपस्या करते हुए अपने सुदर्शन चक्र से यहां एक कुण्ड खोदा था। उसमें तपस्या के समय आया हुआ उनका स्वेद भर गया। जब शिव वहां प्रसन्न हो कर आये तब विष्णु के कान की मणिकर्णिका उस कुंड में गिर गई थी।

दूसरी कथा के अनुसार भगवाण शिव को अपने भक्तों से छुट्टी ही नहीं मिल पाती थी। देवी पार्वती इससे परेशान हुईं और शिवजी को रोके रखने हेतु अपने कान की मणिकर्णिका वहीं छुपा दी और शिवजी से उसे ढूंढने को कहा। शिवजी उसे ढूंढ नहीं पाये और आज तक जिसकी भी अन्त्येष्टि उस घाट पर की जाती है, वे उससे पूछते हैं कि क्या उसने देखी है?इस घाट की विशेषता ये हैं, कि यहां लगातार हिन्दू अन्त्येष्टि होती रहती हैं व घाट पर चिता की अग्नि लगातार जलती ही रहती है, कभी भी बुझने नहीं पाती। इसी कारण इसको महाश्मशान नाम से भी जाना जाता है। एक चिता की अग्नि समाप्त होने तक दूसरी चिता में आग लगा ही दी जाती है,24 घंटे ऐसा ही चलता है।वैसे तो लोग श्मसान घाटो में जाना नही चाहते, पर यहाँ देश विदेश से लोग इस घाट का दर्शन भी करने आते है।इस घाट पर ये एहसास होता है कि जीवन का अंतिम सत्य यही है। वाराणसी में 84 घाटों में सबसे चर्चित घाट में से एक है मणिकर्णिका घाट।

सन्दर्भ
{{टिप्पणीसूची} manikarnika ghat kaise bana 

श्रेणी:वाराणसी
बनारस के गोलेन्द्र पटेल, हिन्दी साहित्य की नई पीढ़ी के प्रमुख स्तम्भों में से एक एवं कवि हैं।
गिलगित

thumb|कारगाह में बुद्ध की तस्वीर

गिलगित (अंग्रेजी: Gilgit, उर्दू: ) पाकिस्तानी  केशमिर के गिलगित-बलतिस्तान क्षेत्र की राजधानी और सबसे बड़ा शहर है। गिलगित शहर, गिलगित जिले के अंतर्गत गिलगित की एक तहसील है। इसका प्राचीन नाम सर्गिन था जो बाद में गिलित हो गया। स्थानीय लोगों आज भी इसे गिलित या सर्गिन-गिलित पुकारते हैं। बुरुशस्की भाषा में, इसे गील्त और वाख़ी और खोवार में इसे गिल्त कहा जाता है। प्राचीन संस्कृत साहित्य में इसे घल्लाता नाम से जाना जाता है। स्कर्दू के साथ साथ गिलगित शहर काराकोरम और हिमालय की अन्य पर्वतमालाओं के पर्वतारोही अभियानों के लिए उत्तरी क्षेत्रों के दो प्रमुख केन्द्रों में से एक है।

 भूगोल 
गिलगित, गिलगित-बल्तिस्तान (कश्मीर) के उत्तरी इलाक़ों का सब से बड़ा शहर है। गिलगित नदी इस के पास से गुजरती है। गिलगित के पूर्व में कारगिल, उत्तर में चीन उत्तर पश्चिम में अफ़ग़ानिस्तान, पश्चिम में चित्राल और दक्षिण पूर्व में बाल्तिस्तान स्थित है। दुनिया के तीन प्रमुख पर्वतमालायें हिमालय, काराकोरम और हिंदूकश का संगम इस के क़रीब ही है। यहां की भाषा शीना है लेकिन उर्दू आम समझी जाती है। गिलगित की अधिकतर आबादी शिया मुसलमानों की है।

 सन्दर्भ 

श्रेणी:गिलगित ज़िला
श्रेणी:गिलगित-बल्तिस्तान
श्रेणी:पाकिस्तान प्रशासित कश्मीर
स्कर्दू

स्कर्दू (), गिलगित-बल्तिस्तान का एक प्रमुख शहर और जिला है। स्कर्दू शहर काराकोरम पर्वतमाला के पहाड़ों में घिरा हुआ एक ख़ूबसूरत शहर है।
श्रेणी:पाकिस्तान प्रशासित कश्मीर
श्रेणी:स्कर्दू ज़िला
श्रेणी:गिलगित-बल्तिस्तान
मुज़फ़्फ़राबाद

'मुज़फ़्फ़राबादपाकिस्तान द्वारा अवैध रूप से अधिकृत पीओके की राजधानी और मुख्यालय है। यह शहर मुज़फ़्फ़राबाद ज़िले का भाग है और झेलम व किशनगंगा (जिसे पाकिस्तान में नाम बदलकर अब 'नीलम नदी' कहते हैं) नदियों के किनारे बसा है। 

मुज़फ्फराबाद जिले के पश्चिम में ख़ैबर-पख़्तूनख़्वा प्रान्त, पूर्व में नियंत्रण रेखा के दूसरी ओर भारत का कश्मीर के कुपवाड़ा और बारामुला ज़िले और उत्तर में पाक अधिकृत कश्मीर का नीलम ज़िला स्थित है। 1998 की जनगणना के अनुसार जिले की जनसंख्या 725,000 थी, तथा 1999 के एक अनुमानानुसार यह जनसंख्या बढ़ कर लगभग 741,000 हो गयी थी। मुज़फ्फराबाद जिले में तीन तहसील और मुजफ्फराबाद शहर शामिल है। यह शहर भारत पाकिस्तान बॉर्डर पर बसा है,जो की बहुत जल्द फिर से भारत का हो जायेगा और पूरे पीओके पर हमारा प्यारा तिरंगा लहराएगा। जय हिंद

 इन्हें भी देखें
आज़ाद कश्मीर
किशनगंगा नदी

श्रेणी:पाकिस्तान प्रशासित कश्मीर
श्रेणी:मुज़फ़्फ़राबाद ज़िला
एकता कपूर

एकता जीतेन्द्र कपूर (जन्म: 19 जून १९७५) एक भारतीय दूरदर्शन एवं चलचित्र निर्मात्री हैं। ये भारत के अधिकांश टीव्ही धारावाहिकों (सिरियल्स) कि निर्माता है। टीव्ही जगत में इनके योगदान के लिए इन्हे पद्मश्री पुरस्कार से सन्मानित किया गया है । ये बालाजी टेलीफिल्म्स की क्रियेटिव हेड एवं संयुक्त प्रबंध निदेशक हैं। इनके पिता भी प्रसिद्ध बॉलीवुड अभिनेता जीतेन्द्र और माता शोभा कपूर हैं। इनका छोटा भाई तुषार कपूर भी हिन्दी चलचित्र अभिनेता है।

 प्रसिद्ध धारावाहिक  

क्योंकि सास भी कभी बहू थी

कहानी घर घर की

कसौटी जिंदगी की

कसम से

बड़े अच्छे लगते हैं

ये है मोहब्बतें

प्यार की ये एक कहानी

नागिन 

पवित्र रिश्ता

जोधा अकबर

कुमकुम भाग्य

कुंडली भाग्य

 सन्दर्भ 

 बाहरी कड़ियाँ 
 

श्रेणी:भारतीय दूरदर्शन निर्माता
श्रेणी:1975 में जन्मे लोग
श्रेणी:भारतीय फिल्म निर्माता
श्रेणी:निर्माता
श्रेणी:जीवित लोग
श्रेणी:पद्म श्री पुरस्कार विजेता
९एक्स

you most like

इतिहास
8 मार्च 2010 को ज़ी ने इसे खरीदने के लिए 65 करोड़ रुपये की बोली लगाई। इसके कुल 1300 करोड़ रुपये इसके देयक को दिये। इसके बाद ९एक्स मीडिया ने इसे देयक से लिया। २० अप्रैल २०१० को ज़ी ने इसे इस बात पर हामी भरी और २९ अप्रैल २०१० को दोनों के निर्देशकों के मध्य इस योजना का समझौता हुआ।

 मुख्य धारावाहिक 
 ब्लैक (धारावाहिक)

सन्दर्भ

बाहरी कड़ियाँ
आधिकारिक जालस्थल

श्रेणी:भारत में हिन्दी टी वी चैनल
कुम्रहार परिसर

चन्द्रगुप्त मौर्य, बिन्दुसार तथा अशोक कालीन पाटलिपुत्र के भग्नावशेष को देखने के लिए यह सबसे अच्छी जगह है। कुम्हरार परिसर भारतीय पुरातत्व सर्वेक्षण विभाग द्वारा संरक्षित तथा संचालित है और सोमवार को छोड़ सप्ताह के हर दिन १० बजे से ५ बजे तक खुला रहता है।पटना के बाहरी इलाके में स्थितए कुम्हरार वह स्थल हैय जहां प्राचीन शहर पाटलिपुत्र के पुरातात्विक अवशेष पाए गए हैं। यहां पाया गया सबसे अनूठा अवशेष एक बलुआ पत्थर से बना 80. स्तंभों वाला हॉल हैए ऐसा माना जाता है कि यह लगभग 300 ईसा पूर्व ;मौर्य कालद्ध का है 

संदर्भ

श्रेणी:बिहार में पर्यटन आकर्षण
अकलंक

अंगूठाकार|अकलंक आचार्य की प्रतिमा 
अकलंक (720 - 780 ई), जैन न्यायशास्त्र के अनेक मौलिक ग्रंथों के लेखक आचार्य। अकलंक ने भर्तृहरि, कुमारिल, धर्मकीर्ति और उनके अनेक टीकाकारों के मतों की समालोचना करके जैन न्याय को सुप्रतिष्ठित किया है। उनके बाद होने वाले जैन आचार्यों ने अकलंक का ही अनुगमन किया है। 

उनके ग्रंथ निम्नलिखित हैं: 

1. उमास्वाति तत्वार्थ सूत्र की टीका तत्वार्थवार्तिक जो राजवार्तिक के नाम से प्रसिद्ध है। इस वार्तिक के भाष्य की रचना भी स्वयं अकलंक ने की है। 

2. आप्त मीमांसा की टीका अष्टशती। 

3. प्रमाण प्रवेश, नयप्रवेश और प्रवचन प्रवेश के संग्रह रूप लछीयस्रय। 

4. न्याय विनिश्चय और उसकी वृत्ति। 

5. सिद्धि विनिश्चय और उसकी वृत्ति। 

6. प्रमाण संग्रह। 

इन सभी ग्रंथों में जैन संमत अनेकांतवाद के आधार पर प्रमाण और प्रमेय की विवेचना की गई है और जैनों के अनेकांतवाद को सदृढ़ भूमि पर सुस्थित किया गया है।

 बाहरी कड़ियाँ 
 तत्वार्तवार्तिक (या राजवार्तिक) (गूगल पुस्तक ; मूल रचयिता - भट्ट अकलंक ; व्याख्याता - महेन्द्र जैन)

श्रेणी:भारतीय दर्शन
श्रेणी:जैन दर्शन
श्रेणी:न्यायशास्त्र
सृजन

सृजन (creativity) एक मानसिक प्रक्रिया है जिसमें नये विचार, उपाय या कांसेप्ट का जन्म होता है। वैज्ञानिक मान्यता यह है कि सृजन का फल (products) में मौलिकता एवं सम्यकता (Lavlesh
Q) दोनो विद्यमान होते हैं। निर्माण सृजन का समतुल्य शब्द है, किन्तु इसमें मौलिकता का बोध नहीं है। किसी जानकारी के आधार पर कोई भी निर्माण कर सकता है।

 बाहरी कड़ियाँ 
 रचना के सरोकार (गूगल पुस्तक ; लेखक - विश्वनाथ प्रसाद तिवारी)
 American Creativity Association
 Influence of Arthur Koestler's writings on creativity
 Education and Developing Creativity Among Children
 Creativity quotes in Hindi रचनात्मकता पर अनमोल वचन

श्रेणी:सृजन
श्रेणी:समस्या समाधान
श्रेणी:समस्या समाधान कौशल
धुलाई मशीन

thumb|एक विशिष्ट फ्रंट-लोडर धावन यंत्र
धावन यंत्र कपड़े धोने के लिए इस्तेमाल किया जाने वाला एक गृहोपयोगी उपकरण है। यह शब्द ज्यादातर उन यंत्रों पर लागू होता है जो जलोपयोग करती हैं। इसका विपरीत है शुष्क धावन (जो वैकल्पिक सफाई तरल पदार्थ का उपयोग करती हैं और विशेषज्ञ व्यवसायों द्वारा की जाती हैं) ।  उपयोगकर्ता कपड़ों को पानी में धोने के लिए अपमार्जक मिलाता है, जो तरल या चूर्ण के रूप में बेचा जाता है।

सन्दर्भ

 बाहरी कड़ियाँ 
 Preservation and also exhibition of vintage washing machines
 History of Washing Machines
 How Washing Machines Work Article by HowStuffWorks.com
 Washing Machine Museum
 New Devices that Ought to Make Housekeeping Easy: a long platform for the electric washing machine, rinsing, and bluing tubs, and the basket, making for a continuous operation, Popular Science monthly, February 1919, page 62, Scanned by Google Books: https://web.archive.org/web/20130620165009/http://books.google.com/books?id=7igDAAAAMBAJ&pg=PA62
 Open Source Washing Machine Project

श्रेणी:गृहोपयोगी उपकरण
झिझिया

झिझिया मिथिला का एक प्रमुख लोक नृत्य है। दुर्गा पूजा के मौके पर इस नृत्य में लड़कियां बढ़ चढ़ कर हिस्सा लेती है। इस नृत्य में कुवारीं लड़कियां अपने सिर पर जलते दिए एवं छिद्र वाली घड़ा को लेकर नाचती हैं।

झिझिया नृत्य राजा चित्रसेन एवं उनकी रानी के प्रेम प्रसंगों पर आधारित है।
श्रेणी:बिहार के लोक नृत्य
मीरपुर

मीरपुर (Mirpur) illigal Pakistan occupied Kashmir के मीरपुर ज़िला में एक शहर है। यह पुंछ नदी के किनारे बसा हुआ है।"punch highway (Jamu kashir) Highway," Sarina Singh, Lonely Planet, 2008, ISBN 9781741045420"Across the Line of Control: Inside illigal occupied by Pakistan," Luv Puri, Columbia University Press, 2013, ISBN 9780231800846

जिले से आबादी का एक महत्वपूर्ण हिस्सा, मीरपुरी प्रवासी, 1950 के दशक के मध्य में यूनाइटेड किंगडम में चले गए और 1960 के दशक की शुरुआत में, ज्यादातर वेस्ट यॉर्कशायर, ईस्ट मिडलैंड्स, वेस्ट मिडलैंड्स, ल्यूटन, पीटरबरो, डर्बी और पूर्वी लंदन। इस प्रकार मीरपुर को कभी-कभी "लिटिल इंग्लैंड" के रूप में जाना जाता है। कई ब्रिटिश उत्पाद पाए जाते हैं, और शहर की कई दुकानें पाउण्ड स्टर्लिंग को स्वीकार करती हैं।.

 विवरण 
मीरपुर के लोग पंजाबी लोगों का एक उपसमुदाय हैं और कश्मीरी नहीं हैं।"Studies in inter-cultural social work," British Association of Social Workers, 1978, ISBN 9780900102158, ... Mirpuris are Punjabi in culture and speak a dialect of the Punjabi tongue. They are Muslims of the Sunni sect and 80per Hindu in Mirpur district borders the Punjab, which lies to the south, but the land is hillier and in many areas less fertile ... इनकी भाषा, मीरपुरी भी कश्मीरी से बिलकुल भिन्न और पंजाबी की एक उपभाषा है। मीरपुर के मूल निवासियों में एक बड़ा भाग हिन्दू व सिख समुदाय का था, लेकिन इस क्षेत्र पर सन् 1948 में पाकिस्तान का कब्ज़ा होने के बाद इन्हें जान बचाने के लिए जम्मू और भारत के अन्य भागों में शरण लेनी पड़ी। वर्तमान में यहाँ के लगभग सभी निवासी केवल मुस्लिम हैं। मीरपुर आज़ाद कश्मीर के दक्षिणतम भाग में स्थित है और सतह समुद्र से इस की ऊँचाई लगभग 459 मीटर है। यह India की राजधानी, दिल्ली, से करीब 300 किलोमीटर दक्षिणपूर्व में स्थित है। मंगला बाँध इसी ज़िले में है। सन् 1960 में जब यह बाँध बना तो मूल मीरपुर शहर उसमें डूब गया। तब यहाँ के निवासियों को नए मीरपुर शहर में बसाया गया जो अब मीरपुर कहलाता है। इनमें से कई विस्थापित लोग ब्रिटेन जा बसे थे। ब्रिटेन में "कश्मीरी" कहलाने वाले अधिकांश लोग वास्तव में कश्मीरी नहीं बल्कि मीरपुरी-पंजाबी हैं।"Why should Al Qaeda be interested in India?," July 04, 2007, B Raman, Rediff India Abroad, ... The Mirpuris are Punjabi-speaking people from Mirpur who migrated to other parts of Pakistan and West Europe when the construction of the Mangla Dam displaced a large number of local farmers and farm workers ... जब मंगला बाँध के जलाशय में पानी कम होता है, तो अक्सर उसमें पुराने मंदिर, मस्जिद, गुरद्वारे व अन्य इमारतों के खंडहर नज़र आते हैं।"Home from Home, Tahir Masood, Raja Tahir Masood, 2011, ISBN 9781450751247, ... water decreases to a level when the old Mirpur city Mosque Minarets and remnants of a Sikh Gurdwara as well as a Hindu Temple become visible from a distance ...

 इन्हें भी देखें 
 मंगला बाँध
 मीरपुर ज़िला
 आज़ाद कश्मीर

 सन्दर्भ 

श्रेणी:मीरपुर ज़िला
श्रेणी:आज़ाद कश्मीर
कोटली

कोटली (Kotli) आज़ाद कश्मीर के कोटली ज़िले में एक शहर है। यह पुंछ नदी के किनारे बसा हुआ है।"Pakistan & the Karakoram Highway ," Sarina Singh, Lonely Planet, 2008, ISBN 9781741045420"Across the Line of Control: Inside Azad Kashmir ," Luv Puri, Columbia University Press, 2013, ISBN 9780231800846

 विवरण 
कोटली से मीरपुर सड़क जाती है। यह क्षेत्र अधिकतर पहाड़ी है। कोटली ज़िले में छह बड़े कस्बे हैं, जिनमें टीनडा, हाजीआबाद, फ़तहपुर, करीलह। कमरोटी, कोटली शामिल हैं।

 इन्हें भी देखें 
 कोटली ज़िला
 पाकिस्तान प्रशासित कश्मीर

 सन्दर्भ 

श्रेणी:कोटली ज़िला
श्रेणी:पाकिस्तान प्रशासित कश्मीर
रावलाकोट

रावलाकोट पाक-अधिकृत कश्मीर के पुंछ ज़िले का सबसे बड़ा नगर है। यह पीर पंजाल पर्वतमाला में एक घाटी में स्थित है और एक रमणीय क्षेत्र है। यहाँ से 30 किमी दूर 8800 फ़ुट की ऊँचाई पर स्थित तोलीपीर और 18 किमी की दूरी पर स्थित बंजोसा झील दो विशेष पर्यटक स्थल हैं। हालांकि यह क्षेत्र पाकिस्तान के नियंत्रण में है, भारत इसे अपना भाग मानता है। सन् 2005 के कश्मीर भूकम्प में इस ज़िले में बहुत हानि पहुँची थी।"Pakistan & the Karakoram Highway," Sarina Singh, Lonely Planet, 2008, ISBN 9781741045420 यहाँ के स्थानीय लोग कश्मीरी नहीं बल्कि पंजाबी की पोठोहारी उपभाषा व डोगरी भाषा से मिलती-जुलती भाषा बोलते हैं।

2005 कश्मीर भूकंप
शनिवार, 8 अक्टूबर 2005  को 7.6 तीव्रता के भूकंप में 73,338 लोग मारे गए और आज़ाद कश्मीर सहित पाकिस्तान में तीन मिलियन बेघर हो गए। पुंछ की राजधानी, रावलकोट शहर को २००५ कश्मीर भूकम्प से महत्वपूर्ण क्षति हुई; हालाँकि अधिकांश इमारतें खड़ी थीं, उनमें से कई निर्जन थीं, और कुछ आबादी बेघर हो गई थी। अधिकांश भवनों का पुनर्निर्माण किया गया है।
thumb|200px|2005 रावलकोट में भूकंप से नुकसान|alt=|none

 इन्हें भी देखें 
 पुंछ ज़िला, भारत
 २००५ कश्मीर भूकम्प

 बाहरी जोड़ 
 एक गीत, यूट्यूब पर रावलाकोट स्थानीय भाषा में एक गीत

 सन्दर्भ 

श्रेणी:पाकिस्तान प्रशासित कश्मीर
शरद पूर्णिमा

शरद पूर्णिमा, जिसे कोजागरी पूर्णिमा व रास पूर्णिमा भी कहते हैं; हिन्दू पंचांग के अनुसार आश्विन मास की पूर्णिमा को कहते हैं। ज्‍योतिष के अनुसार, पूरे वर्ष में केवल इसी दिन चन्द्रमाँ सोलह कलाओं से परिपूर्ण होता है।शरद पूर्णिमा व्रतकथा	 । हिन्दी लोक। हिन्दू धर्म में इस दिन कोजागर व्रत माना गया है। इसी को कौमुदी व्रत भी कहते हैं। इसी दिन श्रीकृष्ण ने महारास रचाया था। मान्यता है इस रात्रि को चन्द्रमा की किरणों से अमृत झड़ता है। तभी इस दिन उत्तर भारत में खीर बनाकर रात भर चाँदनी में रखने का विधान है।

 कथा 
एक साहूकार के दो पुत्रियाँ थी। दोनों पुत्रियाँ पूर्णिमा का व्रत रखती थी। बड़ी पुत्री पूरा व्रत करती थी परंतु छोटी पुत्री अधूरा व्रत करती थी। परिणाम यह हुआ कि छोटी पुत्री की सन्तान के जन्म होते ही मर जाती थी। उसने पण्डितों से इसका कारण पूछा तो उन्होंने बताया की तुम पूर्णिमा का अधूरा व्रत करती थी जिसके कारण तुम्हारी सन्तान का जन्म होते ही मर जाती है। पूर्णिमा का पूरा विधिपूर्वक व्रत करने से तुम्हारी सन्तान जीवित रह सकती है।

उसने पण्डितों के परामर्श पर पूर्णिमा का पूरा व्रत विधिपूर्वक किया। उसके लड़का हुआ परन्तु शीघ्र ही मर गया। उसने लड़के को पीढे पर लिटाकर ऊपर से कपड़ा ढक दिया। फिर बड़ी बहन को बुलाकर लाई और बैठने के लिए वही पीढा दे दिया। बड़ी बहन जब पीढे पर बैठने लगी जो उसका घाघरा बच्चे का छू गया। बच्चा घाघरा छूते ही रोने लगा। बड़ी बहन बोली-” तू मुझे कलंक लगाना चाहती थी। मेरे बैठने से यह मर जाता।“ तब छोटी बहन बोली, ” यह तो पहले से मरा हुआ था। तेरे ही भाग्य से यह जीवित हो गया है। तेरे पुण्य से ही यह जीवित हुआ है। “फिर नगर में उसने पूर्णिमा का पूरा व्रत करने का ढिंढोरा पिटवा दिया।

 विधान 
इस दिन मनुष्य विधिपूर्वक स्नान करके उपवास रखे और जितेन्द्रिय भाव से रहे।शरद पूर्णिमा पर करें रात्रि उपासना । वेबदुनिया।- डॉ॰ किरण रमण धनवान व्यक्ति ताँबे अथवा मिट्टी के कलश पर वस्त्र से ढँकी हुई स्वर्णमयी लक्ष्मी की प्रतिमा को स्थापित करके भिन्न-भिन्न उपचारों से उनकी पूजा करें, तदनंतर सायंकाल में चन्द्रोदय होने पर सोने, चाँदी अथवा मिट्टी के घी से भरे हुए १०० दीपक जलाए। फिर घी मिश्रित खीर बनायें और बहुत-से पात्रों में डालकर उसे चन्द्रमाँ की चाँदनी में रखें। जब एक प्रहर (३ घंटे) बीत जाएँ, तब लक्ष्मीजी को सारी खीर अर्पण करें। तत्पश्चात भक्तिपूर्वक निर्धनों और दीन-बन्धुुुओं को इस प्रसाद रूपी खीर का भोजन कराएँ और उनके साथ ही माङ्गलिक गीत गाकर तथा मङ्गलमय कार्य करते हुए रात्रि जागरण करें। तदनन्तर अरुणोदय काल में स्नान करके लक्ष्मीजी की वह स्वर्णमयी प्रतिमा किसी दीन दुःखी को अर्पित करें। इस रात्रि की मध्यरात्रि में देवी महालक्ष्मी अपने कर-कमलों में वर और अभय लिए संसार में विचरती हैं और मन ही मन संकल्प करती हैं कि इस समय भूतल पर कौन जाग रहा है? जागकर मेरी पूजा में लगे हुए उस मनुष्य को मैं आज धन दूँगी।

इस प्रकार प्रतिवर्ष किया जाने वाला यह कोजागर व्रत लक्ष्मीजी को संतुष्ट करने वाला है। इससे प्रसन्न हुईं माँ लक्ष्मी इस लोक में तो समृद्धि देती ही हैं और शरीर का अन्त होने पर परलोक में भी सद्गति प्रदान करती हैं।

 सन्दर्भ 

श्रेणी:पूर्णिमा
श्रेणी:हिन्दू त्यौहार
श्रेणी:आश्विन